CELEX: 32014D0261
Language: ro
Date: 2014-05-05 00:00:00
Title: 2014/261/UE: Decizia de punere în aplicare a Comisiei din 5 mai 2014 privind înființarea infrastructurii de cercetare Euro-Argo sub forma unui consorțiu pentru o infrastructură europeană de cercetare (Euro-Argo ERIC)

9.5.2014   
            
            
               RO
            
            
               Jurnalul Oficial al Uniunii Europene
            
            
               L 136/35
            
         DECIZIA DE PUNERE ÎN APLICARE A COMISIEI
   din 5 mai 2014
   privind înființarea infrastructurii de cercetare Euro-Argo sub forma unui consorțiu pentru o infrastructură europeană de cercetare (Euro-Argo ERIC)
   
      (2014/261/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 723/2009 al Consiliului din 25 iunie 2009 privind cadrul juridic comunitar aplicabil unui consorțiu pentru o infrastructură europeană de cercetare (ERIC) (1), în special articolul 6 alineatul (1) litera (a),
   întrucât:
   
               (1)
            
            
               Republica Federală Germania, Republica Elenă, Republica Franceză, Republica Italiană, Regatul Țărilor de Jos, Republica Finlanda și Regatul Unit al Marii Britanii și Irlandei de Nord au solicitat Comisiei să înființeze infrastructura de cercetare Euro-Argo sub forma unui consorțiu pentru o infrastructură europeană de cercetare (Euro-Argo ERIC). Regatul Norvegiei și Republica Polonă și-au făcut cunoscută decizia de a participa inițial la Euro-Argo ERIC în calitate de observatori.
            
         
               (2)
            
            
               Republica Franceză a fost aleasă de către Republica Federală Germania, Republica Elenă, Republica Italiană, Regatul Țărilor de Jos, Regatul Norvegiei, Republica Polonă, Republica Finlanda și Regatul Unit al Marii Britanii și Irlandei de Nord în calitate de stat membru gazdă al Euro-Argo ERIC.
            
         
               (3)
            
            
               Măsurile prevăzute în prezenta decizie sunt conforme cu avizul comitetului înființat în temeiul articolului 20 din Regulamentul (CE) nr. 723/2009,
            
         ADOPTĂ PREZENTA DECIZIE:
   Articolul 1
   (1)   Se înființează infrastructura de cercetare Euro-Argo sub forma unui consorțiu pentru o infrastructură europeană de cercetare (Euro-Argo ERIC).
   (2)   Statutul Euro-Argo ERIC este prevăzut în anexă. Statutul este actualizat permanent și pus la dispoziția publicului pe site-ul internet al Euro-Argo ERIC și la sediul său statutar.
   (3)   Elementele esențiale ale statutului pentru a căror modificare este necesară aprobarea Comisiei în conformitate cu articolul 11 alineatul (1) din Regulamentul (CE) nr. 723/2009 sunt prevăzute la articolele 1, 3, 4, 13, 23-31.
   Articolul 2
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.
   
      Adoptată la Bruxelles, 5 mai 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 206, 8.8.2009, p. 1.
   
      ANEXĂ
      STATUTUL EURO-ARGO ERIC
      Republica Federală Germania,
      Republica Elenă,
      Republica Franceză,
      Republica Italiană,
      Regatul Țărilor de Jos,
      Republica Finlanda,
      Regatul Unit al Marii Britanii și Irlandei de Nord,
      denumite în continuare individual „membru fondator” și colectiv „membri fondatori”,
      și
      Regatul Norvegiei,
      Republica Polonă,
      denumite în continuare individual „observator fondator” și colectiv „observatori fondatori”,
      AVÂND ÎN VEDERE CĂ schimbările climatice constituie una dintre cele mai presante probleme ale secolului nostru, este necesară înțelegerea și anticiparea schimbărilor apărute atât în atmosferă, cât și la nivelul oceanelor pentru a orienta acțiunile internaționale și a optimiza politicile guvernamentale privind schimbările climatice, iar o astfel de înțelegere necesită seturi globale de date de cea mai înaltă calitate;
      AVÂND ÎN VEDERE CĂ observațiile in situ ale oceanului necesare, care trebuie susținute pe perioade lungi de timp, depășesc capacitatea unei singure echipe de cercetare sau a unui singur stat, pentru a face față acestei provocări a fost creat sistemul internațional global de observare a oceanelor Argo, prima rețea globală de observare in situ a oceanelor din istoria oceanografiei, care oferă o completare esențială pentru sistemele prin satelit;
      AVÂND ÎN VEDERE CĂ succesul unei astfel de demers de mare anvergură poate fi atins numai printr-un nivel foarte ridicat de cooperare internațională, Euro-Argo va dezvolta și va consolida componenta europeană a rețelei globale. De asemenea, interesele europene specifice necesită un grad ridicat de eșantionare în unele mări regionale. Pe ansamblu, infrastructura Euro-Argo ar trebui să cuprindă aproximativ 800 de flotoare funcționale în orice moment. Pentru menținerea unei astfel de rețele, este necesar ca Europa să utilizeze aproximativ 250 de flotoare pe an;
      AVÂND ÎN VEDERE CĂ infrastructura de cercetare Euro-Argo va consolida excelența și expertiza europeană în cercetarea climei și va stabili un nivel ridicat de cooperare între partenerii europeni cu privire la toate aspectele punerii sale în aplicare: operațiuni pe mare, monitorizarea și evoluția rețelei, evoluții tehnologice și științifice, îmbunătățirea accesului la date pentru cercetare și a GMES/componentei legate de mediul marin a programului Copernic, coordonarea contribuției europene la gestionarea internațională a programului Argo;
      DORIND CA acordurile de cooperare existente să fie transferate într-un organism cu personalitate juridică separat de membrii săi pentru a consolida cooperarea și colaborarea, pentru a permite Euro-Argo să încheie contracte în nume propriu, inclusiv achiziția de flotoare și alte proprietăți, bunuri sau servicii, precum și pentru a completa și a consolida guvernanța stabilită prin programul internațional Argo;
      SOLICITÂND Comisiei Europene să înființeze infrastructura de cercetare Euro-Argo sub forma unui consorțiu pentru o infrastructură europeană de cercetare (Euro-Argo ERIC),
      CONVIN, PRIN URMARE, DUPĂ CUM URMEAZĂ:
      CAPITOLUL 1
      
         DISPOZIȚII GENERALE
      
      
         Articolul 1
      
      
         Denumire și sediu
      
      
               
                  (1)
               
               
                  Denumirea consorțiului este Euro-Argo ERIC, fiind înființat ca un consorțiu pentru o infrastructură europeană de cercetare, denumit în continuare „Euro-Argo ERIC”.
               
            
               
                  (2)
               
               
                  Sediul statutar al Euro-Argo ERIC este situat în Plouzané, Franța (denumit în continuare „sediul statutar”).
               
            
               
                  (3)
               
               
                  Cel puțin o dată la cinci ani, Consiliul examinează dacă sediul statutar rămâne în Franța sau este transferat pe teritoriul unui alt stat membru.
               
            
               
                  (4)
               
               
                  Cerințele și procedurile pentru stabilirea și pentru transferul sediului statutar sunt prevăzute într-un document separat, intitulat „Proceduri de lucru interne”.
               
            
         Articolul 2
      
      
         Descrierea infrastructurii
      
      
               
                  (1)
               
               
                  Euro-Argo este format dintr-o infrastructură centrală deținută și controlată de Euro-Argo ERIC (denumită în continuare „infrastructura centrală”). Infrastructura centrală coordonează activitățile Euro-Argo în cadrul acordurilor cu entități juridice și facilități naționale independente descentralizate.
               
            
               
                  (2)
               
               
                  Statutul se aplică exclusiv infrastructurii centrale.
               
            
         Articolul 3
      
      
         Obiective și sarcini
      
      
               
                  (1)
               
               
                  Scopul Euro-Argo ERIC este de a dezvolta un sistem global de monitorizare a oceanelor pe termen lung, pentru a înțelege mai bine și a anticipa evoluția oceanelor și rolul acestora în sistemul climatic.
               
            
               
                  (2)
               
               
                  Euro-Argo ERIC coordonează și consolidează contribuția europeană la programul internațional Argo, astfel cum este aprobat de Comisia Oceanografică Interguvernamentală (IOC) a Organizației Națiunilor Unite pentru Educație, Știință și Cultură (UNESCO) și de Organizația Meteorologică Mondială (OMM). Obiectivele specifice ale Euro-Argo ERIC sunt:
                  
                              (a)
                           
                           să furnizeze, să implementeze și să exploateze o rețea de aproximativ 800 de flotoare, contribuind la rețeaua globală (o contribuție europeană de 
                                  din rețeaua globală);
                        
                              (b)
                           
                           
                              să furnizeze acoperire suplimentară în mările regionale europene;
                           
                        
                              (c)
                           
                           
                              să dezvolte în continuare infrastructura (de exemplu, prin îmbunătățirea tehnologiei flotoarelor și adăugarea de noi senzori, îmbunătățirea prelucrării datelor și a sistemului de distribuție); și,
                           
                        
                              (d)
                           
                           
                              să furnizeze date controlate din punctul de vedere al calității și acces la seturile de date și produsele de date pentru comunitatea de cercetare (privind clima și oceanografia) și pentru cea operațională [de exemplu, Monitorizare globală pentru mediu și securitate (GMES)/componenta legată de mediul marin a programului Copernic].
                           
                        
            
         Articolul 4
      
      
         Activități
      
      
               
                  (1)
               
               
                  Euro-Argo ERIC:
                  
                              (a)
                           
                           
                              supervizează funcționarea infrastructurii și se asigură că aceasta evoluează în conformitate cu cerințele stabilite de comunitatea de cercetare și cea operațională;
                           
                        
                              (b)
                           
                           
                              coordonează și supervizează implementarea flotoarelor pentru a garanta îndeplinirea obiectivelor programului internațional Argo și ale Euro-Argo (de exemplu, contribuția la rețeaua globală a programului internațional Argo, eliminarea lacunelor, îmbunătățirea acoperirii regionale în mările regionale și marginale europene, acces deschis la date);
                           
                        
                              (c)
                           
                           
                              supervizează și organizează prelucrarea datelor, controlul calității și accesul pentru a asigura disponibilitatea oportună pentru toți utilizatorii;
                           
                        
                              (d)
                           
                           
                              monitorizează funcționarea infrastructurii (de exemplu, monitorizarea performanței rețelei);
                           
                        
                              (e)
                           
                           
                              decide cu privire la evoluția infrastructurii Euro-Argo (de exemplu, sistem de date, produse, tehnologie și noi senzori, număr de flotoare instalate pe an);
                           
                        
                              (f)
                           
                           
                              împărtășește expertiza cu privire la toate evoluțiile științifice/tehnologice și utilizarea datelor programului internațional Argo;
                           
                        
                              (g)
                           
                           
                              organizează achiziția de flotoare la nivel european;
                           
                        
                              (h)
                           
                           
                              derulează activitatea continuă de cercetare și dezvoltare necesară pentru evoluția rețelei de observare (de exemplu, tehnologia flotoarelor) și a sistemului de transmitere a datelor;
                           
                        
                              (i)
                           
                           
                              menține legăturile cu comunitatea utilizatorilor din domeniul cercetării și cu comunitatea operațională (inclusiv Monitorizarea globală pentru mediu și securitate (GMES)/componenta legată de mediul marin a programului Copernic); și,
                           
                        
                              (j)
                           
                           
                              stabilește legături cu infrastructura programului internațional Argo (Biroul de proiecte Argo, Echipa de coordonare a programului internațional Argo, Centrul de informare Argo). Infrastructura europeană va completa și va consolida infrastructura internațională; aceasta va consolidează și va eficientiza contribuțiile europene la programul internațional Argo și va dezvolta rolul de lider al Europei în programul internațional Argo și evoluția viitoare a acestuia.
                           
                        
            
               
                  (2)
               
               
                  Ca parte a activităților sale, Euro-Argo ERIC:
                  
                              (a)
                           
                           
                              sprijină accesul la Euro-Argo ERIC pentru comunitățile științifice și operaționale europene și internaționale;
                           
                        
                              (b)
                           
                           
                              contribuie la dezvoltarea cercetării științifice; și,
                           
                        
                              (c)
                           
                           
                              abordează teme științifice relevante pentru programul internațional Argo.
                           
                        
            
               
                  (3)
               
               
                  Euro-Argo ERIC poate derula anumite activități economice limitate atât timp cât acestea sunt strâns legate de sarcinile și activitățile sale enumerate la prezentul articol și nu pun în pericol realizarea acestora.
               
            
               
                  (4)
               
               
                  Euro-Argo ERIC poate delega oricare dintre activitățile sale membrilor, observatorilor sau unor părți terțe.
               
            
               
                  (5)
               
               
                  Activitățile Euro-Argo ERIC nu aduc atingere activităților și misiunilor membrilor și observatorilor acestuia, iar sarcinile și activitățile sale nu împiedică derularea unor activități similare de către un membru sau un observator, în mod independent sau în cadrul cooperării bilaterale sau multilaterale.
               
            CAPITOLUL 2
      
         MEMBRI ȘI OBSERVATORI
      
      
         Articolul 5
      
      
         Membri și observatori
      
      
               
                  (1)
               
               
                  Euro-Argo ERIC este format din membri și observatori. Aceștia au obligația de a respecta procedurile de lucru interne, aprobate de către Consiliu. Membrii fondatori și observatorii fondatori ai Euro-Argo ERIC la data intrării în vigoare a prezentului statut sunt menționați în anexă.
               
            
               
                  (2)
               
               
                  Anexa este actualizată de către managerul de programe al Euro-Argo ERIC în urma revocării sau a retragerii statutului de membru sau de observator sau ulterior admiterii de noi membri sau observatori de către Consiliu. Modificările aduse listei membrilor și observatorilor din cadrul Euro-Argo ERIC nu necesită modificarea formală a statutului.
               
            
         Articolul 6
      
      
         Membri
      
      
               
                  (1)
               
               
                  Membrii sunt state și organizații interguvernamentale. Aceștia pot fi reprezentați de una sau mai multe entități publice, inclusiv regiuni sau entități private cu o misiune de serviciu public în ceea ce privește exercitarea drepturilor specificate și îndeplinirea obligațiilor specificate în calitate de membru al Euro-Argo ERIC. Fiecare membru exprimă o singură poziție.
               
            
               
                  (2)
               
               
                  Fiecare membru informează Consiliul cu privire la entitatea care îl reprezintă, precum și cu privire la drepturile pe care entitatea le va avea sau la obligațiile pe care aceasta și le va asuma. Fiecare membru informează imediat Consiliul cu privire la orice modificare survenită.
               
            
         Articolul 7
      
      
         Observatori
      
      
               
                  (1)
               
               
                  Observatorii sunt state și organizații interguvernamentale. Aceștia pot fi reprezentați de una sau mai multe entități publice, inclusiv regiuni sau entități private cu o misiune de serviciu public în ceea ce privește exercitarea drepturilor specificate și îndeplinirea obligațiilor specificate în calitate de observator în cadrul Euro-Argo ERIC.
               
            
               
                  (2)
               
               
                  Fiecare observator informează Consiliul cu privire la entitatea care îl reprezintă, precum și cu privire la drepturile pe care entitatea le va avea sau la obligațiile pe care și le va asuma. Fiecare observator informează imediat Consiliul cu privire la orice modificare survenită.
               
            
               
                  (3)
               
               
                  Observatorii au dreptul să participe la toate reuniunile Euro-Argo ERIC, fără drept de vot.
               
            
               
                  (4)
               
               
                  Observatorii au dreptul să participe și să contribuie la Euro-Argo ERIC. Aceștia au acces la serviciile și expertiza Euro-Argo ERIC și la sprijinul acordat de acesta.
               
            
               
                  (5)
               
               
                  Oricare stat membru, țară asociată, țară terță și organizație interguvernamentală care dorește să fie admis(ă) în calitate de observator trebuie să adere la statut prin încheierea unui acord scris de aderare.
               
            
               
                  (6)
               
               
                  Admiterea și excluderea observatorilor fac obiectul unei decizii a Consiliului.
               
            
               
                  (7)
               
               
                  Un observator se poate retrage din Euro-Argo ERIC la sfârșitul unui exercițiu financiar, în conformitate cu articolul 20, printr-o notificare scrisă trimisă managerului de programe cu cel puțin un an înainte de data propusă a retragerii. Consiliul consemnează în mod formal retragerea și consecințele sale pentru Euro-Argo ERIC.
               
            
         Articolul 8
      
      
         Admiterea unui membru
      
      Membrii Euro-Argo ERIC trebuie să fie state membre ale Uniunii Europene, state membre care nu fac parte din Uniunea Europeană (țări asociate sau țări terțe) sau organizații interguvernamentale și, în orice moment, trebuie să existe cel puțin un stat membru al Uniunii Europene și alte două țări care sunt fie state membre, fie țări asociate, în calitate de membri. Orice stat membru, țară asociată, țară terță sau organizație interguvernamentală care dorește să fie admis(ă) în calitate de membru trebuie să adere la statut prin încheierea unui acord scris de aderare. Admiterea noilor membri face obiectul unei decizii a Consiliului.
      
         Articolul 9
      
      
         Retragerea unui membru
      
      
               
                  (1)
               
               
                  După o perioadă de patru ani de la data intrării în vigoare a statutului, orice membru al Euro-Argo ERIC poate transmite o notificare scrisă managerului de programe indicând intenția sa de a se retrage din Euro-Argo ERIC. Data retragerii trebuie să coincidă cu sfârșitul unui exercițiu financiar, astfel cum este prevăzut la articolul 20, iar notificarea scrisă trebuie să fie primită de către managerul de programe cel puțin cu un an înainte de data propusă a retragerii.
               
            
               
                  (2)
               
               
                  Consiliul consemnează în mod formal retragerea și consecințele sale pentru Euro-Argo ERIC.
               
            
               
                  (3)
               
               
                  Consiliul stabilește dacă membrul este îndreptățit să primească anumite sume în momentul retragerii. Dacă membrul are astfel de drepturi, Consiliul stabilește valoarea drepturilor și a obligațiilor membrului respectiv luând în considerare activele și pasivele Euro-Argo ERIC astfel cum sunt înregistrate la data la care membrul respectiv încetează să facă parte din Euro-Argo ERIC.
               
            
               
                  (4)
               
               
                  În niciun caz, drepturile membrului în momentul retragerii nu trebuie să depășească contribuția adusă de membrul respectiv în ultimii cinci ani, excluzând taxele de înscriere.
               
            
               
                  (5)
               
               
                  Niciun membru care se retrage din Euro-Argo ERIC nu poate emite pretenții în ceea ce privește taxa de înscriere și fondul comercial.
               
            
         Articolul 10
      
      
         Excluderea unui membru
      
      
               
                  (1)
               
               
                  Orice membru al Euro-Argo ERIC poate fi exclus dacă încalcă în mod grav obligațiile care îi revin conform statutului sau provoacă sau riscă să provoace o perturbare gravă a funcționării Euro-Argo ERIC, astfel cum este determinată de către Consiliu. Decizia de excludere a unui membru este luată de către Consiliu, după ce membrului în cauză i s-a oferit posibilitatea de a răspunde deciziei propuse și de a-și prezenta poziția Consiliului.
               
            
               
                  (2)
               
               
                  Consiliul stabilește în conformitate cu articolul 9 drepturile membrului respectiv până la data la care încetează calitatea sa de membru al Euro-Argo ERIC.
               
            CAPITOLUL 3
      
         DREPTURILE ȘI OBLIGAȚIILE MEMBRILOR
      
      
         Articolul 11
      
      
         Drepturi de vot
      
      
               
                  (1)
               
               
                  Fără a aduce atingere alineatului (2), fiecare membru are cel puțin șase voturi. Fiecare membru are câte un vot suplimentar pentru fiecare flotor achiziționat și instalat de acesta sau în numele acestuia pe o perioadă de trei ani calendaristici anterioară exercițiului financiar în care este organizată reuniunea, indiferent de calitatea de membru al Euro-Argo ERIC. Numărul de flotoare este stabilit din notificările oficiale privind flotoarele, efectuate prin intermediul Centrului de informare IOC Argo, și include achiziția și instalarea de flotoare în cursul a trei exerciții financiare de dinaintea înființării Euro-Argo ERIC. În decursul primelor trei exerciții financiare ale funcționării Euro-Argo ERIC, perioada de trei ani care precede exercițiul financiar în cursul căruia este organizată reuniunea include anii calendaristici anteriori înființării Euro-Argo ERIC.
               
            
               
                  (2)
               
               
                  Statele membre sau țările asociate dețin în comun majoritatea drepturilor de vot din Consiliu. Consiliul stabilește orice modificare a drepturilor de vot necesară pentru a garanta respectarea de către Euro-Argo ERIC a prezentei cerințe.
               
            
         Articolul 12
      
      
         Contribuții
      
      
               
                  (1)
               
               
                  Resursele necesare pentru a atinge obiectivele Euro-Argo ERIC și pentru a garanta sustenabilitatea Euro-Argo ERIC sunt asigurate de către membri și observatori în conformitate cu dispozițiile prezentului statut și în conformitate cu cele stabilite de Consiliu. Contribuțiile pentru primii cinci ani ai Euro-Argo ERIC după intrarea în vigoare a statutului sunt stabilite în „Descrierea tehnică și științifică a Euro-Argo ERIC”, care va fi anexată la prezentul statut și nu face parte integrantă din acesta.
               
            
               
                  (2)
               
               
                  Consiliul decide anual contribuția minimă solicitată din partea membrilor și a observatorilor, printr-o notificare transmisă cu doi ani înainte (deciziile luate în anul n se aplică pentru anul n+2). Toate contribuțiile se plătesc în euro.
               
            
               
                  (3)
               
               
                  Contribuțiile membrilor și ale observatorilor în legătură cu cheltuielile de funcționare nu sunt supuse TVA.
               
            
               
                  (4)
               
               
                  În cazul în care Consiliul stabilește că există un dezechilibru semnificativ și de durată între utilizarea proporțională a facilității de către comunitatea științifică a unui membru și contribuția membrului respectiv, Consiliul este îndreptățit să limiteze utilizarea respectivă, cu excepția cazului în care membrul este de acord cu o reajustare în consecință a ratelor contribuției prevăzute la alineatul (2) de la prezentul articol.
               
            
         Articolul 13
      
      
         Răspunderea membrilor
      
      
               
                  (1)
               
               
                  Răspunderea membrilor în ceea ce privește datoriile și obligațiile Euro-Argo ERIC, de orice natură, se limitează la contribuția anuală a fiecărui membru individual.
               
            
               
                  (2)
               
               
                  Euro-Argo ERIC subscrie și menține o asigurare adecvată pentru a acoperi riscurile legate de funcționarea Euro-Argo ERIC.
               
            CAPITOLUL 4
      
         GUVERNANȚA ȘI GESTIONAREA Euro-Argo ERIC
      
      
         Articolul 14
      
      
         Guvernanța
      
      Structura de guvernanță a Euro-Argo ERIC cuprinde următoarele organisme, dotate cu competențele prevăzute la literele (a)-(d):
      
                  (a)
               
               
                  Consiliul, organismul care deține autoritate supremă în luarea deciziilor;
               
            
                  (b)
               
               
                  Consiliul de administrație, pentru a superviza funcționarea Euro-Argo ERIC și a garanta faptul că acesta funcționează și evoluează în conformitate cu direcția strategică stabilită de Consiliu și cu cerințele stabilite de comunitatea de cercetare și de cea operațională;
               
            
                  (c)
               
               
                  managerul de programe, numit de Consiliu în calitate de director executiv și reprezentant legal al Euro-Argo ERIC; și
               
            
                  (d)
               
               
                  Grupul consultativ științific și tehnic (STAG — Scientific and Technical Advisory Group), pentru a oferi consultanță Consiliului pe probleme științifice și tehnice.
               
            
         Articolul 15
      
      
         Consiliul
      
      
               
                  (1)
               
               
                  Consiliul este singurul organism al Euro-Argo ERIC care are puterea de a înceta funcționarea Euro-Argo ERIC.
               
            
               
                  (2)
               
               
                  Consiliul definește direcția strategică generală a Euro-Argo ERIC și evoluția acestuia. El examinează și aprobă planul de lucru anual și propunerile din partea Consiliului de administrație cu privire la alocarea fondurilor primite din partea Uniunii Europene și a membrilor, a observatorilor și a țărilor terțe. Consiliul ia toate deciziile privind investițiile majore, precum cele legate de clădiri și echipamentele mari la nivel european. Consiliul decide cu privire la noile posturi pentru personal sau cu privire la desemnarea personalului detașat pentru Biroul de programe.
               
            
               
                  (3)
               
               
                  Consiliul decide cu privire la calitatea de membru al Euro-Argo ERIC, inclusiv cu privire la admiterea membrilor și retragerea sau excluderea membrilor.
               
            
               
                  (4)
               
               
                  Consiliul numește managerul de program la propunerea Consiliului de administrație.
               
            
               
                  (5)
               
               
                  Consiliul numește membrii Grupului consultativ științific și tehnic (STAG) și stabilește mandatul STAG la propunerea Consiliului de administrație.
               
            
               
                  (6)
               
               
                  Părțile interesate importante pot fi invitate de către președinte să ia parte la reuniunile Consiliului.
               
            
               
                  (7)
               
               
                  Fiecare membru este reprezentat de un delegat. Observatorii pot participa la reuniunile Consiliului și sunt reprezentați de un delegat. Fiecare delegat poate fi însoțit de experți adecvați.
               
            
               
                  (8)
               
               
                  Consiliul își alege președintele pentru un mandat de trei ani, care poate fi prelungit o dată pentru un nou mandat de trei ani, din rândul membrilor săi, cu majoritatea calificată a membrilor. Vicepreședintele Consiliului este ales, cu majoritate calificată, pentru a îndeplini atribuțiile președintelui în cazul absenței acestuia.
               
            
               
                  (9)
               
               
                  Consiliul adoptă decizii cu majoritate simplă, majoritate calificată sau în unanimitate, după cum urmează:
                  
                              (a)
                           
                           
                              decizii adoptate cu majoritatea simplă a membrilor prezenți:
                              
                                          (i)
                                       
                                       
                                          aprobarea conturilor anuale;
                                       
                                    
                                          (ii)
                                       
                                       
                                          aprobarea raportului anual de activități al managerului de programe;
                                       
                                    
                                          (iii)
                                       
                                       
                                          numirea auditorilor financiari;
                                       
                                    
                                          (iv)
                                       
                                       
                                          numirea Consiliului de administrație;
                                       
                                    
                                          (v)
                                       
                                       
                                          numirea Grupului consultativ științific și tehnic (STAG); și,
                                       
                                    
                                          (vi)
                                       
                                       
                                          toate celelalte decizii pentru care nu se prevede în mod explicit că trebuie luate cu majoritate calificată sau în unanimitate;
                                       
                                    
                        
                              (b)
                           
                           
                              decizii adoptate cu o majoritate de două treimi din membrii cu drept de vot prezenți sau reprezentați și reprezentând două treimi din drepturile de vot (majoritate calificată):
                              
                                          (i)
                                       
                                       
                                          aprobarea bugetului anual;
                                       
                                    
                                          (ii)
                                       
                                       
                                          propuneri de modificări ale statutului;
                                       
                                    
                                          (iii)
                                       
                                       
                                          alegerea președintelui Consiliului;
                                       
                                    
                                          (iv)
                                       
                                       
                                          numirea managerului de programe;
                                       
                                    
                                          (v)
                                       
                                       
                                          stabilirea termenilor și a procedurii de aderare pentru noii membri și observatori;
                                       
                                    
                                          (vi)
                                       
                                       
                                          admiterea membrilor;
                                       
                                    
                                          (vii)
                                       
                                       
                                          admiterea observatorilor;
                                       
                                    
                                          (viii)
                                       
                                       
                                          stabilirea, modificarea și aprobarea procedurilor de lucru interne;
                                       
                                    
                                          (ix)
                                       
                                       
                                          stabilirea și modificarea contribuțiilor minime datorate de membri și observatori;
                                       
                                    
                                          (x)
                                       
                                       
                                          determinarea modificării drepturilor de vot necesare pentru a garanta respectarea de către Euro-Argo ERIC a articolului 11 alineatul (2);
                                       
                                    
                                          (xi)
                                       
                                       
                                          stabilirea și modificarea metodelor și a autorizării cu privire la exploatarea drepturilor de proprietate intelectuală;
                                       
                                    
                                          (xii)
                                       
                                       
                                          transferarea adresei oficiale, a sediului statutar și a adresei sediului social al Euro-Argo ERIC într-un alt stat membru al Uniunii Europene sau o țară asociată;
                                       
                                    
                                          (xiii)
                                       
                                       
                                          lichidarea Euro-Argo ERIC; și
                                       
                                    
                                          (xiv)
                                       
                                       
                                          continuarea sau încetarea funcționării Euro-Argo ERIC;
                                       
                                    
                        
                              (c)
                           
                           
                              decizii adoptate în unanimitate, mai puțin votul membrului în cauză, cu privire la excluderea unui membru.
                           
                        
            
               
                  (10)
               
               
                  Membrii acceptă să respecte dispozițiile prevăzute în procedurile de lucru interne privind votul prin reprezentare, reprezentarea în cadrul reuniunilor și cerințele privind cvorumul.
               
            
               
                  (11)
               
               
                  Consiliul este convocat, în reuniune ordinară, o dată pe an, de către președinte, în locul în care este înregistrat Euro-Argo ERIC sau într-un alt loc stabilit de către președinte.
               
            
               
                  (12)
               
               
                  Reuniunea Consiliului are loc în termen de cel mult două luni de la transmiterea către membri a conturilor anuale pentru exercițiul financiar anterior.
               
            
               
                  (13)
               
               
                  Dacă este necesar, președintele poate decide convocarea de reuniuni extraordinare în orice moment sau în cazul în care primește o astfel de solicitare în scris din partea managerului de programe sau din partea a cel puțin o treime din membri.
               
            
               
                  (14)
               
               
                  Membrii acceptă să respecte dispozițiile prevăzute în procedurile de lucru interne privind notificarea și organizarea reuniunilor, ordinea de zi, procesele-verbale, precum și alte dispoziții prevăzute în acestea.
               
            
         Articolul 16
      
      
         Consiliul de administrație
      
      
               
                  (1)
               
               
                  Consiliul de administrație supraveghează funcționarea Euro-Argo ERIC și garantează faptul că acesta funcționează și evoluează în conformitate cu direcția strategică stabilită de Consiliu și cu cerințele stabilite de comunitatea de cercetare și cea operațională.
               
            
               
                  (2)
               
               
                  Consiliul de administrație validează planul de lucru anual elaborat de managerul de programe și îl prezintă Consiliului spre aprobare. Consiliul de administrație elaborează și prezintă Consiliului propunerile de buget anual și de alocare a fondurilor primite din partea Uniunii Europene și a fondurilor sau a subscrierilor primite din partea membrilor, a observatorilor și a părților terțe.
               
            
               
                  (3)
               
               
                  Consiliul de administrație validează toate acțiunile necesare întreprinse de către managerul de programe în legătură cu punerea în aplicare a planului de lucru anual, funcționarea Euro-Argo ERIC, în special strategia de achiziționare și de instalare a flotoarelor, relațiile sale cu programul internațional Argo și cu instituțiile europene relevante.
               
            
               
                  (4)
               
               
                  Consiliul de administrație este format din delegați desemnați de către membri. Fiecare membru are dreptul să desemneze un delegat și un supleant.
               
            
               
                  (5)
               
               
                  Managerul de programe și președintele STAG au dreptul să participe, în calitate de consultanți, la reuniunile Consiliului de administrație.
               
            
               
                  (6)
               
               
                  Observatorii au dreptul de a participa sau de a fi reprezentați în Consiliul de administrație, fără drept de vot.
               
            
               
                  (7)
               
               
                  Președintele poate să invite, fără drept de vot, experți și alte persoane calificate în mod specific în domeniile care urmează să fie discutate.
               
            
               
                  (8)
               
               
                  Consiliul de administrație își alege președintele pentru un mandat de trei ani, care poate fi prelungit o dată pentru un nou mandat de trei ani, din rândul membrilor săi, cu majoritatea calificată a voturilor. Vicepreședintele Consiliului este ales cu majoritate calificată pentru a îndeplini atribuțiile președintelui în cazul absenței acestuia.
               
            
               
                  (9)
               
               
                  Fiecare membru are drepturile de vot astfel cum sunt prevăzute la articolul 11.
               
            
               
                  (10)
               
               
                  Membrii sunt obligați să respecte dispozițiile prevăzute în procedurile de lucru interne privind votul prin reprezentare, reprezentarea în cadrul reuniunilor și cerințele privind cvorumul.
               
            
               
                  (11)
               
               
                  Consiliul de administrație este convocat în reuniune ordinară o dată pe an, de către președinte, în locul în care este înregistrat Euro-Argo ERIC sau într-un alt loc stabilit de către președinte.
               
            
               
                  (12)
               
               
                  Dacă este necesar, președintele poate decide convocarea de reuniuni extraordinare în orice moment sau la cererea managerului de programe sau la cererea a cel puțin o treime din membri.
               
            
               
                  (13)
               
               
                  Consiliul de administrație se reunește în termen de două luni de la transmiterea către membri a conturilor anuale pentru exercițiul financiar anterior.
               
            
               
                  (14)
               
               
                  Membrii sunt obligați să respecte dispozițiile prevăzute în procedurile de lucru interne privind notificarea și organizarea reuniunilor, ordinea de zi, procesele-verbale, precum și alte dispoziții prevăzute în acestea.
               
            
         Articolul 17
      
      
         Managerul de programe
      
      
               
                  (1)
               
               
                  Managerul de programe este responsabil pentru punerea în aplicare a deciziilor și a programelor validate de Consiliul de administrație și aprobate de Consiliu. Managerul de programe este numit de către Consiliu și este răspunzător în fața acestuia.
               
            
               
                  (2)
               
               
                  Managerul de programe întreprinde toate acțiunile necesare pentru execuția planului de lucru anual și administrarea și gestionarea curentă a Euro-Argo ERIC. Printre acestea se numără, în special:
                  
                              (a)
                           
                           
                              facilitarea accesului la Euro-Argo ERIC și la datele sale pentru comunitatea de cercetare și cea operațională;
                           
                        
                              (b)
                           
                           
                              planificarea, coordonarea și supervizarea instalării flotoarelor;
                           
                        
                              (c)
                           
                           
                              organizarea achizițiilor de flotoare la nivel european;
                           
                        
                              (d)
                           
                           
                              administrarea curentă a Euro-Argo ERIC;
                           
                        
                              (e)
                           
                           
                              pregătirea unui raport anual de activitate și a unui raport anual de management;
                           
                        
                              (f)
                           
                           
                              supervizarea tuturor aspectelor bugetare și aprobarea cheltuielilor;
                           
                        
                              (g)
                           
                           
                              pregătirea raportului anual privind bugetul și propunerea planurilor bugetare;
                           
                        
                              (h)
                           
                           
                              coordonarea activităților personalului Euro-Argo ERIC și ale persoanelor detașate în cadrul Euro-Argo ERIC;
                           
                        
                              (i)
                           
                           
                              supervizarea activității Biroului de programe; și
                           
                        
                              (j)
                           
                           
                              stabilirea și menținerea legăturilor cu comunitățile de utilizatori din cercetare și din domeniul operațional (GMES/Copernic).
                           
                        
            
               
                  (3)
               
               
                  Managerul de programe reprezintă Euro-Argo ERIC în structura de guvernanță a programului internațional Argo (Echipa de coordonare a programului internațional Argo) fără a aduce atingere reprezentării naționale a membrilor.
               
            
               
                  (4)
               
               
                  Managerul de program are dreptul să semneze contracte și acorduri obligatorii din punct de vedere juridic în numele Euro-Argo ERIC cu părți terțe.
               
            
               
                  (5)
               
               
                  Managerul de program asistă președintele Consiliului de administrație la pregătirea reuniunilor Consiliului de administrație.
               
            
               
                  (6)
               
               
                  Se înființează un Birou de programe pentru a asista managerul de programe și pentru a sprijini gestionarea curentă a Euro-Argo ERIC, inclusiv, fără a se limita la acestea, clasificarea scrisorilor și a corespondenței, arhivarea documentelor, organizarea deplasărilor, organizarea reuniunilor, elaborarea rapoartelor și a documentelor financiare.
               
            
         Articolul 18
      
      
         Grupul consultativ științific și tehnic (STAG)
      
      
               
                  (1)
               
               
                  Se înființează Grupul consultativ științific și tehnic (STAG), cu rol de organism consultativ compus din experți independenți, pentru a oferi consultanță Consiliului cu privire la aspectele științifice sau tehnice, inclusiv gestionarea și instrumentalizarea datelor relevante pentru funcționarea, dezvoltarea și evoluția Euro-Argo ERIC, și cu privire la accesul la datele sale pentru cercetători și utilizatorii operaționali. Consiliul de administrație poate solicita STAG, prin intermediul Consiliului, să examineze și să formuleze recomandări cu privire la aspectele pe care trebuie să le abordeze STAG. Mandatul STAG, propus de Consiliul de administrație și aprobat de Consiliu, este stabilit în procedurile de lucru interne.
               
            
               
                  (2)
               
               
                  STAG formulează recomandări adresate Consiliului cu privire la aspecte științifice și tehnice și la direcția Euro-Argo ERIC, având în vedere contextul european și cel internațional.
               
            CAPITOLUL 5
      
         FINANȚE
      
      
         Articolul 19
      
      
         Resurse
      
      Resursele Euro-Argo ERIC sunt decise de Consiliu în conformitate cu articolul 15 alineatul (2) și pot fi formate din:
      
                  (a)
               
               
                  subscrieri anuale din partea membrilor și a observatorilor;
               
            
                  (b)
               
               
                  contribuții adiționale din partea membrilor sau a observatorilor;
               
            
                  (c)
               
               
                  remunerații pentru servicii furnizate de Euro-Argo ERIC părților terțe și din redevențe sau venituri derivate din exploatarea de către părți terțe a drepturilor de proprietate intelectuală deținute de Euro-Argo ERIC și/sau pentru care Euro-Argo ERIC are licență;
               
            
                  (d)
               
               
                  granturi pentru activități specifice ale Euro-Argo ERIC în conformitate cu titlul VI din Regulamentul (EU, Euratom) nr. 966/2012 al Parlamentului European și al Consiliului (1);
               
            
                  (e)
               
               
                  alte granturi; și,
               
            
                  (f)
               
               
                  resurse adiționale primite în natură sau în numerar în limitele și în condițiile aprobate de Consiliu.
               
            
         Articolul 20
      
      
         Principii bugetare, conturi și audit
      
      
               
                  (1)
               
               
                  Exercițiul financiar al Euro-Argo ERIC începe la data de 1 ianuarie și se încheie la data de 31 decembrie a fiecărui an („exercițiul financiar”).
               
            
               
                  (2)
               
               
                  Toate categoriile de venituri și cheltuieli ale Euro-Argo ERIC se prezintă în cifre estimate pregătite pentru fiecare exercițiu financiar și se indică în buget.
               
            
               
                  (3)
               
               
                  Euro-Argo ERIC înregistrează separat costurile și veniturile aferente activităților sale economice limitate și percepe prețuri de piață pentru acestea sau, dacă acestea nu pot fi apreciate, costurile totale plus o marjă rezonabilă.
               
            
               
                  (4)
               
               
                  Consiliul se asigură că toate contribuțiile sunt utilizate în conformitate cu principiile bunei gestiuni financiare.
               
            
               
                  (5)
               
               
                  Bugetul se întocmește și se execută și conturile se prezintă în conformitate cu principiul transparenței.
               
            
               
                  (6)
               
               
                  Conturile Euro-Argo ERIC sunt însoțite de un raport privind gestiunea bugetară și financiară pe parcursul exercițiului financiar precedent.
               
            
               
                  (7)
               
               
                  Euro-Argo ERIC respectă cerințele legilor și reglementările naționale ale statului gazdă în materie de elaborare, depunere, auditare și publicare a conturilor.
               
            
         Articolul 21
      
      
         Taxe
      
      Scutirea de la plata TVA în baza articolului 143 alineatul (1) litera (g) și a articolului 151 alineatul (1) litera (b) din Directiva 2006/112/CE a Consiliului (2) se aplică achizițiilor efectuate de Euro-Argo ERIC pentru activitățile sale fără caracter economic și nu pentru activitățile economice realizate. Scutirea de la plata TVA se aplică pentru achizițiile efectuate pentru operațiunile științifice, tehnice și administrative întreprinse de Euro-Argo ERIC în concordanță cu obiectivele sale. Printre acestea se numără cheltuielile pentru găzduirea Euro-Argo ERIC cu titlu oficial și cheltuielile pentru conferințe, ateliere de lucru și reuniuni organizate de Euro-Argo ERIC și legate direct de activitățile sale fără caracter economic. Cu toate acestea, cheltuielile de călătorie și cele de cazare nu fac obiectul scutirii de la plata TVA, iar achizițiile sub 300 EUR nu sunt luate în calcul pentru scutirea de la plata TVA.
      CAPITOLUL 6
      
         RELAȚIA CU COMISIA EUROPEANĂ
      
      
         Articolul 22
      
      
         Raportarea către Comisie
      
      
               
                  (1)
               
               
                  Euro-Argo ERIC întocmește un raport anual de activitate privind, în special, aspectele științifice, operaționale și financiare ale activităților sale. Raportul este aprobat de către Consiliu și transmis Comisiei Europene și autorităților publice relevante în termen de șase luni de la încheierea exercițiul financiar respectiv. Raportul este pus la dispoziția publicului.
               
            
               
                  (2)
               
               
                  Euro-Argo ERIC și statele membre interesate informează Comisia Europeană cu privire la orice circumstanțe care pot pune în pericol îndeplinirea obiectului de activitate al Euro-Argo ERIC sau care pot împiedica Euro-Argo ERIC să respecte cerințele prevăzute în regulament.
               
            
               
                  (3)
               
               
                  În cazul în care, în orice moment al existenței sale, Euro-Argo ERIC nu este în măsură să își plătească datoriile, acesta notifică imediat Comisia Europeană cu privire la acest lucru.
               
            
         Articolul 23
      
      
         Modificări ale statutului
      
      
               
                  (1)
               
               
                  Toate propunerile de modificare a statutului sunt decise de către Consiliu.
               
            
               
                  (2)
               
               
                  În conformitate cu procedura stabilită la articolul 11 din regulament, Consiliul prezintă Comisiei Europene toate propunerile de modificare a statutului.
               
            
               
                  (3)
               
               
                  Statutul trebuie să respecte în orice moment regulamentul și toate celelalte acte relevante din legislația Uniunii Europene.
               
            CAPITOLUL 7
      
         POLITICI
      
      
         Articolul 24
      
      
         Drepturi de proprietate intelectuală
      
      
               
                  (1)
               
               
                  Toate drepturile de proprietate intelectuală create, generate, obținute sau dezvoltate de Euro-Argo ERIC în cursul activităților sale sunt deținute de Euro-Argo ERIC.
               
            
               
                  (2)
               
               
                  Sub rezerva condițiilor prevăzute în contracte sau sub-contracte încheiate între Euro-Argo ERIC și membrii sau observatorii sau entitățile reprezentante ale membrilor sau observatorilor, toate drepturile de proprietate intelectuală create, generate, obținute sau dezvoltate de un membru sau de un observator sau de o entitate reprezentantă sunt deținute de membrul sau observatorul sau entitatea reprezentantă în cauză.
               
            
               
                  (3)
               
               
                  Euro-Argo ERIC acordă membrilor dreptul și licența, la nivel mondial, permanentă, irevocabilă, neexclusivă, nesupusă redevențelor și achitată integral de a utiliza, a publica, a dezvolta, a copia sau a adapta orice drepturi de proprietate intelectuală deținute de Euro-Argo ERIC în orice scop pe întreaga durată a drepturilor respective, astfel de drept și licență incluzând dreptul de a sub-licenția sau de a transfera într-un alt mod, parțial sau integral, drepturile menționate mai sus către orice parte terță.
               
            
               
                  (4)
               
               
                  Drepturile de proprietate intelectuală deținute de Euro-Argo ERIC sunt identificate, protejate, gestionate și menținute de managerul de programe.
               
            
               
                  (5)
               
               
                  În ceea ce privește chestiunile legate de proprietatea intelectuală, relațiile dintre membri sunt reglementate de legislația națională a membrilor și de acordurile internaționale la care membrii sunt parte.
               
            
         Articolul 25
      
      
         Politica în materie de date și de acces al utilizatorilor
      
      
               
                  (1)
               
               
                  În conformitate cu politica în materie de date a programului internațional Argo, accesul la datele Euro-Argo ERIC este gratuit și deschis oricărei persoane sau agenții.
               
            
               
                  (2)
               
               
                  Agențiile din statele membre trebuie să depună eforturi rezonabile pentru a găzdui cercetători, ingineri și tehnicieni invitați în vederea colaborării cu cei implicați direct în activitățile Euro-Argo ERIC în laboratoarele acestora.
               
            
         Articolul 26
      
      
         Politica în materie de evaluare științifică
      
      
               
                  (1)
               
               
                  Evaluarea științifică a activităților anuale este efectuată de STAG.
               
            
               
                  (2)
               
               
                  La fiecare cinci ani, STAG realizează o examinare a activităților și a funcționării Euro-Argo ERIC, putând implica în examinare alți experți independenți, dacă este necesar, și raportează către Consiliu.
               
            
         Articolul 27
      
      
         Politica în materie de diseminare
      
      
               
                  (1)
               
               
                  Diseminarea datelor este întreprinsă fie în modul „tragere” (pull), și anume, prin descărcarea de pe site-urile internet ale centrelor de date, fie în modul „împingere” (push), prin care fișierele regulate de date sunt furnizate la cerere Organizației Meteorologice Mondiale (OMM), Sistemului global de telecomunicații (GTS), centrelor de date ale programului internațional Argo, Rețelei europene de observare și date privind mediul marin (EMODnet), serviciului maritim al programului Copernic și utilizatorilor specifici.
               
            
               
                  (2)
               
               
                  Toți utilizatorii sunt încurajați să-și publice rezultatele în literatura științifică evaluată inter pares, să prezinte comunicări în cadrul conferințelor științifice, precum și în alte medii destinate unui public mai extins, incluzând, fără restricție, publicul general, presa, grupurile de cetățeni, cadrele didactice.
               
            
               
                  (3)
               
               
                  Managerul de programe al Euro-Argo ERIC elaborează un plan de comunicare pentru a viza un public adecvat.
               
            
               
                  (4)
               
               
                  Utilizarea și colectarea datelor Euro-Argo ERIC intră sub incidența legilor naționale și ale Uniunii Europene privind confidențialitatea datelor.
               
            
         Articolul 28
      
      
         Politica privind ocuparea forței de muncă
      
      Politica privind ocuparea forței de muncă este reglementată de legile statului în care Euro-Argo ERIC își are sediul statutar. Condițiile de ocupare a forței de muncă și recrutarea respectă cu strictețe principiul nediscriminării.
      
         Articolul 29
      
      
         Politica în materie de achiziții publice
      
      
               
                  (1)
               
               
                  Politica în materie de achiziții publice a Euro-Argo ERIC este transparentă, nediscriminatorie și deschisă concurenței.
               
            
               
                  (2)
               
               
                  Politica în materie de achiziții publice este definită în detaliu în procedurile de lucru interne aprobate de Consiliu.
               
            CAPITOLUL 8
      
         DURATĂ, LICHIDARE, LITIGII
      
      
         Articolul 30
      
      
         Durată
      
      Euro-Argo ERIC este înființat pentru o perioadă inițială care se încheie la data de 31 decembrie 2020 și va continua să existe după această dată sub rezerva deciziilor Consiliului.
      
         Articolul 31
      
      
         Lichidare
      
      
               
                  (1)
               
               
                  Consiliul poate decide în orice moment să înceteze și să lichideze Euro-Argo ERIC sau să transfere activitățile acestuia către o altă entitate juridică.
               
            
               
                  (2)
               
               
                  Fără întârzieri nejustificate de la adoptarea deciziei de lichidare de către Consiliu și, în orice caz, în termen de 10 zile de la adoptarea unei astfel de decizii, Euro-Argo ERIC informează Comisia Europeană cu privire la decizia respectivă. Comisia Europeană publică un anunț în această privință în seria C a Jurnalului Oficial al Uniunii Europene.
               
            
               
                  (3)
               
               
                  Fără întârzieri nejustificate de la încheierea procedurii de lichidare și, în orice caz, în termen de 10 zile de la încheierea acesteia, Euro-Argo ERIC informează Comisia Europeană cu privire la acest lucru. Comisia Europeană publică un anunț în această privință în seria C a Jurnalului Oficial al Uniunii Europene.
               
            
               
                  (4)
               
               
                  În orice moment, în cazul în care Euro-Argo ERIC nu este în măsură să își plătească datoriile, acesta informează imediat Comisia Europeană cu privire la acest lucru. Comisia Europeană publică un anunț în această privință în seria C a Jurnalului Oficial al Uniunii Europene.
               
            
               
                  (5)
               
               
                  Toate activele și pasivele rămase după achitarea datoriilor Euro-Argo ERIC sunt repartizate între membri proporțional cu drepturile de vot ale acestora la momentul dizolvării.
               
            
               
                  (6)
               
               
                  Membrii se angajează să efectueze dezmembrarea Euro-Argo ERIC și să finanțeze costurile relevante proporțional cu drepturile lor de vot la momentul dizolvării, fără a aduce atingere articolului 13.
               
            
               
                  (7)
               
               
                  Euro-Argo ERIC încetează să existe în ziua în care Comisia Europeană publică un anunț în această privință în seria C a Jurnalului Oficial al Uniunii Europene.
               
            
         Articolul 32
      
      
         Limba
      
      
               
                  (1)
               
               
                  Limba de lucru a Euro-Argo ERIC este limba engleză.
               
            
               
                  (2)
               
               
                  Dacă este necesar, se utilizează o limbă oficială a țării gazdă a Euro-Argo ERIC pentru relația cu autoritățile țării gazdă.
               
            
               
                  (3)
               
               
                  Prezentul statut este considerat autentic în limbile engleză, franceză și în toate celelalte limbi oficiale ale Uniunii Europene. Nicio versiune lingvistică nu prevalează asupra celorlalte.
               
            
         Articolul 33
      
      
         Dreptul aplicabil
      
      Euro-Argo ERIC este reglementat, în ordinea priorității de mai jos, de:
      
                  (a)
               
               
                  dreptul Uniunii Europene, în special de Regulamentul (CE) nr. 723/2009 privind ERIC;
               
            
                  (b)
               
               
                  dreptul statului gazdă în cazul aspectelor nereglementate (sau parțial reglementate) de dreptul Uniunii Europene;
               
            
                  (c)
               
               
                  prezentul statut, adoptat în conformitate cu sursele de drept menționate mai sus; și,
               
            
                  (d)
               
               
                  normele de punere în aplicare conforme cu prezentul statut.
               
            
         Articolul 34
      
      
         Litigii
      
      
               
                  (1)
               
               
                  Cu excepția cazului în care se stabilește altfel în alte articole din statut, în cazul unui litigiu sau al unui diferend între membri, care apare ca urmare a prezentului statut sau în legătură cu acesta, inclusiv în legătură cu funcționarea sau performanța Euro-Argo ERIC sau cu îndeplinirea de către membri a obligațiilor care le revin în conformitate cu statutul, Consiliul se reunește într-un termen rezonabil pentru a se consulta cu bună credință și pentru a încerca soluționarea litigiului.
               
            
               
                  (2)
               
               
                  Curtea de Justiție a Uniunii Europene este competentă să se pronunțe asupra litigiilor dintre membri cu privire la Euro-Argo ERIC sau dintre membri și Euro-Argo ERIC, precum și asupra oricăror alte litigii la care Uniunea este parte.
               
            
               
                  (3)
               
               
                  În cazurile nereglementate de legislația Uniunii Europene, competența instanței care se pronunță în litigiul respectiv este determinată de legislația statului în care se află sediul statutar al Euro-Argo ERIC.
               
            
         Articolul 35
      
      
         Versiunea consolidată a statutului
      
      Statutul este actualizat permanent și este pus la dispoziția publicului pe site-ul internet al Euro-Argo ERIC și la sediul său statutar. Orice modificare a statutului este indicată în mod clar printr-o notă în care se precizează dacă modificarea vizează un element esențial sau neesențial al statutului, în conformitate cu articolul 11 din Regulamentul (CE) nr. 723/2009, indicând procedura urmată pentru adoptarea acesteia.
      
         Anexă Lista membrilor și observatorilor
      
      Membrii și entitățile reprezentante ale acestora sunt:
      
                  1.
               
               
                  Republica Federală Germania este reprezentată de Agenția Maritimă și Hidrografică Federală, denumită în continuare BSH, al cărei sediu social este situat la adresa Bernhard-Nocht-Strasse 78, 20359 Hamburg, Germania;
               
            
                  2.
               
               
                  Republica Elenă este reprezentată de Centrul elen de cercetare maritimă, al cărui sediu social este situat la adresa 46,7 km Athens-Sounio Ave. PO Box 712 Anavyssos, Attica GR-190 13, Grecia;
               
            
                  3.
               
               
                  Republica Franceză este reprezentată de Institutul de cercetare pentru exploatarea mării — (Ifremer) — al cărui sediu social este situat la adresa 155 rue Jean Jacques Rousseau, 92138 Issy-les-Moulineaux, Franța;
               
            
                  4.
               
               
                  Republica Italiană este reprezentată de Institutul național de oceanografie și geofizică experimentală (OGS), al cărui sediu social este situat la adresa Borgo Grotta Gigante, 42/c 34010 Sgonico (Trieste), Italia;
               
            
                  5.
               
               
                  Țările de Jos sunt reprezentate de Institutul regal de meteorologie din Țările de Jos (KNMI), al cărui sediu social este situat la adresa Wilhelminalaan 10, NL-3732 GK De Bilt, Țările de Jos;
               
            
                  6.
               
               
                  Republica Finlanda este reprezentată de Ministerul Transporturilor și Comunicațiilor, al cărui sediu social este situat la adresa PO Box 31, FI–00023 Government, Finlanda.
               
            
                  7.
               
               
                  Regatul Unit al Marii Britanii și Irlandei de Nord este reprezentat de Oficiul de meteorologie, pentru și în numele Secretarului de stat pentru Ministerul Afacerilor, al Inovării și al Dezvoltării competențelor din Regatul Unit al Marii Britanii și Irlandei de Nord, cu sediul principal la adresa Fitzroy Road, Exeter EX1 3PB.
               
            Observatorii și entitățile reprezentante ale acestora sunt:
      
                  1.
               
               
                  Regatul Norvegiei este reprezentat de Institutul de cercetare marină (IMR), al cărui sediu social este situat la adresa Nordnesgaten 50, 5005 Bergen, Norvegia.
               
            
                  2.
               
               
                  Republica Polonă este reprezentată de Ministerul Științei și al Învățământului Superior, 20 Hoża Street 1/3 Wspólna Street 00-529 Varșovia, Polonia.
               
            GLOSAR
      
                  
                     Consiliul
                  
               
               
                  Consiliul este format din membri sau dintr-o (1) entitate reprezentantă sau un delegat numit în mod corespunzător pentru fiecare membru.
               
            
                  
                     Majoritate calificată
                  
               
               
                  o decizie poate fi adoptată numai dacă 2/3 din membrii prezenți se pronunță pentru și dacă aceștia reprezintă 2/3 din drepturile de vot.
               
            
                  
                     AEM
                  
               
               
                  Agenția Europeană de Mediu.
               
            
                  
                     ERIC
                  
               
               
                  Consorțiu pentru o infrastructură europeană de cercetare, astfel cum este definit în regulament.
               
            
                  
                     Euro-Argo ERIC
                  
               
               
                  entitatea juridică care face obiectul statutului ERIC, înființată să coordoneze programul Euro-Argo.
               
            
                  
                     Infrastructura Euro-Argo
                  
               
               
                  facilitățile europene care contribuie la programul Euro-Argo.
               
            
                  
                     Programul Euro-Argo
                  
               
               
                  activitățile desfășurate de membri și observatori în conformitate cu obiectivele Argo și deciziile și programele validate de Consiliul de administrație și aprobate de Consiliul Euro-Argo ERIC.
               
            
                  
                     GMES/Copernic
                  
               
               
                  Monitorizare globală pentru mediu și securitate, un program al UE.
               
            
                  
                     Drepturi de proprietate intelectuală
                  
               
               
                  toate brevetele, drepturile pentru invenții, modelele de utilitate, drepturile de autor și drepturile conexe, mărcile înregistrate, mărcile de servicii, denumirile comerciale, profesionale și de domenii, drepturile referitoare la ambalaj distinctiv, drepturile asupra fondului comercial sau dreptul de a da în judecată pentru defăimare, drepturile din concurența neloială, drepturile asupra conceptelor, drepturile aferente softurilor informatice, drepturile asupra bazelor de date, drepturi din topografie, drepturi morale, drepturi asupra informațiilor confidențiale (inclusiv cunoștințe specializate și secrete comerciale) și orice alte drepturi de proprietate intelectuală, în fiecare caz fie înregistrate, fie neînregistrate și incluzând toate cererile de acordare a acestora și de reînnoire sau prelungire a unor astfel de drepturi și toate drepturile sau formele similare sau echivalente de protecție în orice parte a lumii.
               
            
                  
                     Proceduri de lucru interne
                  
               
               
                  un document aprobat de Consiliu care stabilește normele de lucru interne pentru Euro-Argo ERIC.
               
            
                  
                     Consiliul de administrație
                  
               
               
                  structura numită de Consiliu care este responsabilă cu supervizarea funcționării Euro-Argo ERIC.
               
            
                  
                     State membre
                  
               
               
                  statele membre ale Uniunii Europene.
               
            
                  
                     Membri
                  
               
               
                  membrii Euro-Argo ERIC în condițiile stabilite la articolul 6.
               
            
                  
                     Observatori
                  
               
               
                  observatori în cadrul Euro-Argo ERIC în condițiile stabilite la articolul 7.
               
            
                  
                     Manager de program
                  
               
               
                  persoana din cadrul Euro-Argo ERIC numită de Consiliu și responsabilă pentru pregătirea și punerea în aplicare adecvată a deciziilor și programelor validate de Consiliul de administrație și aprobate de Consiliu, astfel cum se prevede la articolul 15.
               
            
                  
                     Biroul de programe
                  
               
               
                  biroul înființat pentru a asista managerul de programe și pentru a sprijini gestionarea curentă a Euro-Argo ERIC.
               
            
                  
                     Regulament
                  
               
               
                  Regulamentul (CE) nr. 723/2009 al Consiliului din 25 iunie 2009 privind cadrul juridic comunitar aplicabil unui consorțiu pentru o infrastructură europeană de cercetare (ERIC) (JO L 206, 8.8.2009, p. 1).
               
            
                  
                     Majoritate simplă
                  
               
               
                  majoritatea membrilor cu drept de vot prezenți sau reprezentați.
               
            
                  
                     STAG
                  
               
               
                  Grupul consultativ științific și tehnic al Euro-Argo ERIC. Acesta formulează recomandări cu privire la aspecte științifice și tehnice și la direcția Euro-Argo ERIC.
               
            
         (1)  JO L 298, 26.10.2012, p. 1.
      
         (2)  JO L 347, 11.12.2006, p. 1.